**Parells i senars**

**ACTIVITAT:** Col·lectiva.

Distingirem els números segons siguin parells o senars.

* Podem repartir els números parells en 2 de forma exacta. No podem fer el

mateix amb els senars.

* Cada nen dirà almenys un número parell.
* Direm tots els parells del 0 al 100 i els escriurem a la pissarra.
* Què tenen de particular els números parells?
* Com els podem reconèixer?
* Cada nen dirà un numero parell de 3 o 4 xifres.
* Escriurem números a la pissarra i els nens hauran de dir si es tracta d'un numero parell o no.

**AMPLIACIÓ**

Farem referència a la col·locació de números als carrers: vorera de números parells i vorera de números senars.

Podem ensenyar el joc de **parells i senars**.

**Regles de Joc:** hi participen 2 jugadors.

* Es un joc d'atzar semblant al joc de monedes de cara i creu.
* Cadascun dels jugadors pot elegir parells o senars; si un elegeix parells l'altre haurà de tenir senars.
* L'instrument de joc és una mà.
* Els dos jugadors amaguen una mà a l’esquena.
* Al senyal de 3 cadascú ensenya els dits que vol.
* Se sumen els dits ensenyats per un i altre jugador. Si el número és parell guanya el jugador que havia escollit els parells i si no l'altre.

Cadascú pot escriure tots els números del 0 al 100 i pintar d'un color els parells i d'un altre els senars.

Observarem les característiques de cada grup de números. Quants n'hi ha a cada grup?

Podem ampliar l'activitat i veure que passa:

- en sumar dos parells,

- en sumar dos senars,

- en sumar-ne un de cada tipus.

Provem-ho amb mes d'un numero per observar si sempre passa el mateix.